Պլատեա (օպերա)

Պլատեա (Platée), ֆրանսիացի երգահան Ժան Ֆիլիպ Ռամոյի կոմիկական օպերա նախանվագով և երեք գործողությամբ։ Ֆրանսերեն լիբրետտոն Ադրիեն Ժոզեֆ լե Վալուա դ՛Օրվիլի ըստ Ժակ Ատրոյի «Պլատեա կամ Խանդոտ Յունոնա» (Platée ou Junon Jalouse) ստեղծագործության, որն իր հերթին հիմնվում է Պավսանիոսի կողմից ավանդվող հին հունական առասպելի վրա։

Օպերայում պատմվում է տգեղ հավերժահարս Պալտեայի մասին, որը հավատում է որ աստվածների արքա Յուպիտերը սիրահարվել է իր վրա։ Առաջին անգամ բեմադրվել է 1745 թ. մարտի 31-ին Վերսալում՝ որպես Լյուդովիկոս XV-ի որդի՝ դոֆին Լուիի ամուսնությունը հաջորդող հանդիսությունների մաս։ Օպերան ընդունվել է մեծ խանդավառությամբ. Ռամոն օպերայի բեմադրությունից մի քանի ամիս անց նշանակվել է արքունի կամերային երաժշտության կոմպոզիտորի պաշտոնում՝ շոշափելի վարձատրությամբ։

Օպերան համարվում է Ռամոյի գլուխգործոցը և բարոկկո ժանրում երաժշտական լավագույն ստեղծագործություններից մեկը։

Ռամոյի օպերաներ
1745 բեմադրվածներ
Ֆրանսերեն օպերաներ